Ehdotus neuvoston päätös Euroopan yhteisön liittymistä Euroopan lennonvarmistusjärjestöön (EUROCONTROL) koskevan pöytäkirjan allekirjoittamisesta Euroopan yhteisön puolesta ja pöytäkirjan väliaikaisesta soveltamisesta /* KOM/2002/0292 lopull. */



Virallinen lehti nro 262 E , 29/10/2002 s. 0273 - 0283



Ehdotus NEUVOSTON PÄÄTÖS Euroopan yhteisön liittymistä Euroopan lennonvarmistusjärjestöön (EUROCONTROL) koskevan pöytäkirjan allekirjoittamisesta Euroopan yhteisön puolesta ja pöytäkirjan väliaikaisesta soveltamisesta (komission esittämä) PERUSTELUT 1. Komissio antaa seuraavassa neuvostolle ehdotuksen päätökseksi valtuutuksesta allekirjoittaa yhteisön puolesta pöytäkirja, jossa määritellään, millä ehdoilla yhteisö liittyy Euroopan lennonvarmistusjärjestön (EUROCONTROL) jäseneksi, ja jossa suositellaan liittymispöytäkirjan joidenkin määräysten väliaikaista soveltamista. 2. EUROCONTROLiin liittyminen on osa kokonaisstrategiaa, jolla pyritään rakentamaan yhtenäinen ilmatila yhteismarkkinoiden jatkoksi, kuten komissio toteaa tiedonannossaan, jossa ehdotetaan toimintaohjelmaa yhtenäisen eurooppalaisen ilmatilan toteuttamista varten ja asetusta sen toteuttamisen edellytyksistä [1], sekä tiedonannossaan yhtenäisen eurooppalaisen ilmatilan perustamisesta, jossa ehdotetaan asetusta lennonvarmistuspalvelujen tarjoamisesta yhtenäisessä eurooppalaisessa ilmatilassa, asetusta yhtenäisen eurooppalaisen ilmatilan organisoinnista ja käytöstä sekä asetusta eurooppalaisen ilmaliikenteen hallintaverkon yhteentoimivuudesta [2]. [1] KOM(2001) 123 lopullinen, 30.11.2001. [2] KOM(2001) 564 lopullinen, 11.12.2001. 3. Euroopan lennonvarmistusjärjestö (EUROCONTROL) perustettiin kansainvälisellä yleissopimuksella 13. joulukuuta 1960. Vuonna 1993 yleissopimuksen sopimuspuolet aloittivat sen tarkistamisprosessin. Tarkistuksen tavoitteena oli laajentaa EUROCONTROLin toimivaltaa kaikkiin ilmaliikenteen hallinnan (ATM) osa-alueisiin ja tehostaa organisaation päätöksentekojärjestelmää vahvistaen samalla sen jäsenvaltioiden kurinalaisuutta. 4. Jatkona valkoiselle kirjalleen "Euroopan ilmatilan vapauttaminen", jossa kannatettiin kyseistä prosessia mutta jossa myös korostettiin, että se vaikuttaisi yhteisön toimivallan käyttöön näin muutettuun EUROCONTROL-yleissopimukseen kuuluvilla aloilla, komissio antoi 13. marraskuuta 1996 suosituksen neuvoston päätökseksi komission valtuuttamisesta aloittamaan neuvottelut yhteisön liittymisestä järjestöön [3]. Suosituksen tueksi komissio antoi myös kaksi valmisteluasiakirjaa, 19. helmikuuta 1997 yhteisön toimivallan käytöstä ilmaliikenteen hallinnassa [4] ja 16. maaliskuuta 1997 yhteisön tarpeesta liittyä EUROCONTROLiin [5]. [3] EC(96) 2042 lopullinen, 13.11.1996. [4] SEC(97) 352, 19.2.1997. [5] SEC(97) 718, 16.4.1997. 5. Tarkistetun EUROCONTROL-yleissopimuksen neuvotteluprosessi saatiin päätökseen vuoden 1997 alkupuoliskolla. Jotta yhteisön liittyminen olisi tarkistetun yleissopimuksen mukaan mahdollista, siihen laadittiin artikla (40 artikla) sen avaamiseksi "sellaisille alueellisille taloudellisen yhdentymisen järjestöille, joihin kuuluu yksi tai useampi sopimuspuolista, sopimuspuolten ja kyseisten järjestöjen keskenään sopimin ehdoin. Nämä ehdot on kirjattava yleissopimuksen lisäpöytäkirjaan." 6. Neuvosto päätti 18. kesäkuuta 1997, että jäsenvaltiot voivat allekirjoittaa tarkistetun EUROCONTROL-yleissopimuksen tämän vaikuttamatta yhteisön toimivaltaan. Neuvosto myös vahvisti, että asianmukaisin tapa käyttää yhteisön toimivaltaa olisi se, että yhteisö pyrkisi liittymään EUROCONTROLin jäseneksi, ja neuvosto suositteli jatkotoimien kiirehtimistä, jotta tähän tarvittava liittymispöytäkirja saataisiin neuvoteltua. 7. EUROCONTROL-yleissopimuksen tarkistamisprosessi saatiin päätökseen 27. Kesäkuuta 1997, jolloin EUROCONTROLin jäsenet hyväksyivät pöytäkirjan EUROCONTROL-yleissopimuksen konsolidoimisesta. Pöytäkirja avattiin allekirjoittamista varten samana päivänä. Samassa yhteydessä EUROCONTROLiin kuuluvat Euroopan yhteisön jäsenvaltiot ilmoittivat, että se, että ne allekirjoittavat EUROCONTROLia koskevan kansainvälisen yleissopimuksen konsolidointipöytäkirjan, ei vaikuta yhteisön yksinomaiseen toimivaltaan tietyillä yleissopimukseen kuuluvilla aloilla eikä yhteisön jäsenyyteen EUROCONTROLissa tällaisen yksinomaisen toimivallan käyttämiseksi. 8. Neuvosto valtuutti 20. heinäkuuta 1998 komission aloittamaan neuvottelut EUROCONTROLin sopimuspuolten kanssa, jotta päästäisiin sopimukseen yhteisön liittymisestä järjestöön. Asiasta oli määrä laatia pöytäkirja tarkistetun EUROCONTROL-yleissopimuksen 40 artiklan nojalla. Neuvoston päätös [6] sisälsi yhteisön liittymistä EUROCONTROLiin koskevat neuvotteluohjeet ja määräykset neuvottelujen käymistä koskevista järjestelyistä. [6] 10208/98 AVIATION 38, 15.7.1998. 9. Vuoden 2002 puolivälissä on tarkoitus kutsua koolle diplomaattikonferenssi, jossa virallistetaan 29. tammikuuta 1999 aloitettujen neuvottelujen tulokset. Tuolloin neuvottelujen osapuolia pyydetään allekirjoittamaan päätösasiakirja, jolla hyväksytään liittymispöytäkirjan teksti siihen liitettyine julistuksineen, ja allekirjoittamaan itse pöytäkirja. 10. Liittymispöytäkirjan hyväksymismenettely on kaksivaiheinen kansainvälisten sopimusten allekirjoittamista, hyväksymistä ja voimaantuloa koskevien tavanomaisten määräysten mukaan, jotka vahvistetaan perustamissopimuksessa (300 artikla). 11. Vaatimus yhteisön liittymisestä EUROCONTROLin täysjäseneksi on vielä kiireellisempi, kun otetaan huomioon ilmaliikenteen myöhästymiset ja ilmatilan ruuhkautuminen Euroopassa. Saadakseen aikaan sisämarkkinoidensa edellyttämän yhtenäisen ilmatilan ja hyötyäkseen mahdollisimman tehokkaasti yhtenäisen eurooppalaisen ilmatilan toteuttamista koskevista komission ehdotuksista yhteisön on todellakin oltava aloitteellinen ja tarjottava EUROCONTROLille poliittista ohjausta voidakseen käyttää järjestön asiantuntemusta ja resursseja omien tavoitteidensa saavuttamiseksi yhteistyössä eurooppalaisten kumppaniensa kanssa. Yhteisön liittyminen EUROCONTROLiin on keskeinen keino varmistaa kyseisen kansainvälisen järjestön ja yhteisön toiminnan keskinäinen johdonmukaisuus, ja liittymisen ansiosta yhteisön toiminta saa yleiseurooppalaisen ulottuvuuden. 12. EUROCONTROLin pysyvän komission päätöksen nro 71 mukaisesti tiettyjä tarkistetun yleissopimuksen määräyksiä sovelletaan väliaikaisesti. Yhteisön liittymistä EUROCONTROLiin koskevaan päätösasiakirjaan sisältyy nyt päätöslauselma liittymispöytäkirjan aikaisesta täytäntöönpanosta. Kaikki osapuolet hyväksyivät sen kuudennessa neuvottelukokouksessa 7. maaliskuuta 2002. Päätöslauselmassa vaaditaan liittymispöytäkirjan väliaikaista soveltamista perustamissopimuksen 300 artiklan 2 kohdan määräysten mukaisesti. Siltä osin kuin tarkistetun EUROCONTROL-yleissopimuksen väliaikainen soveltaminen ja liittymispöytäkirjan väliaikainen soveltaminen koskevat aloja, joilla yhteisö on toimivaltainen, niitä varten on laadittava menettelyt yhteisön ja yhteisten kantojen määrittelemiseksi ja niiden esittämiseksi EUROCONTROLissa. Vastaavasti aloilla, joilla yhteisöllä on yksinomainen toimivalta, komissio ilmoittaa yhteisön kannan ja äänestää yhteisön puolesta. Näiden seikkojen perusteella ja vakiintuneiden menettelyjen mukaisesti komissio ehdottaa, että neuvosto tekisi liitteenä olevan päätöksen. Ehdotus NEUVOSTON PÄÄTÖS Euroopan yhteisön liittymistä Euroopan lennonvarmistusjärjestöön (EUROCONTROL) koskevan pöytäkirjan allekirjoittamisesta Euroopan yhteisön puolesta ja pöytäkirjan väliaikaisesta soveltamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan sekä 300 artiklan 2 kohdan ensimmäisen alakohdan ensimmäisen virkkeen, ottaa huomioon komission ehdotuksen [7], [7] EYVL C sekä katsoo seuraavaa: (1) Ilmatilan ruuhkautumisen ja pian toteutettavan yhteisen eurooppalaisen ilmatilan vuoksi yhteisön tasolla ja EUROCONTROL-järjestössä on ryhdyttävä kiireellisiin toimenpiteisiin. (2) Euroopan yhteisöllä on yksinomaista toimivaltaa tai jäsenvaltioidensa kanssa jaettua toimivaltaa tietyillä aloilla, jotka kuuluvat lennonvarmistusalan yhteistyöstä 13 päivänä joulukuuta 1960 tehdyn kansainvälisen EUROCONTROL-yleissopimuksen soveltamisalaan, sellaisena kuin yleissopimus on muutettuna useilla asiakirjoilla ja konsolidoituna pöytäkirjalla, joka avattiin allekirjoittamista varten 27 päivänä kesäkuuta 1997. Euroopan yhteisön liittyminen EUROCONTROLiin tällaisen toimivallan käyttämiseksi on sallittu yleissopimuksen 40 artiklan mukaisesti. (3) Komissio on neuvotellut yhteisön puolesta EUROCONTROLin jäsenten kanssa pöytäkirjan Euroopan yhteisön liittymisestä EUROCONTROLiin. (4) On syytä allekirjoittaa liittymispöytäkirja ja antaa siihen liittyvät julistukset tämän vaikuttamatta tarvittavien ratifiointimenettelyjen suorittamiseen. (5) EUROCONTROLin pysyvän lennonvarmistuskomission päätöksen nro 71 mukaisesti tiettyjä tarkistetun EUROCONTROL-yleissopimuksen määräyksiä sovelletaan väliaikaisesti. Näin ollen myös liittymispöytäkirjaa olisi sovellettava väliaikaisesti sillä edellytyksellä, että 27 päivänä kesäkuuta 1997 tehdyllä pöytäkirjalla konsolidoidun EUROCONTROL-yleissopimuksen allekirjoittaneet muut sopimuspuolet soveltavat sitä vastavuoroisesti, ON PÄÄTTÄNYT SEURAAVAA: 1 artikla Valtuutetaan neuvoston puheenjohtaja nimeämään henkilö tai henkilöt, jolla tai joilla on valtuudet allekirjoittaa Euroopan yhteisön puolesta liitteenä oleva pöytäkirja Euroopan yhteisön liittymisestä EUROCONTROLiin ja antaa siihen liitetyt julistukset, jollei pöytäkirjan tekemisestä myöhemmässä vaiheessa muuta johdu. 2 artikla Liittymispöytäkirjan 1-7 artiklaa sovelletaan väliaikaisesti ennen pöytäkirjan voimaantuloa yhdessä EUROCONTROL-yleissopimuksen, sellaisena kuin se on konsolidoituna 27 päivänä kesäkuuta 1997 tehdyllä pöytäkirjalla, määräysten aikaistetun ja lopullisen täytäntöönpanon ohella. Väliaikainen soveltaminen alkaa sen kuukauden ensimmäisenä päivänä, joka seuraa liittymispöytäkirjan allekirjoittamista yhteisön puolesta. Tehty Brysselissä, Neuvoston puolesta Puheenjohtaja LIITE I PÖYTÄKIRJA EUROOPAN YHTEISÖN LIITTYMISESTÄ LENNONVARMISTUSALAN YHTEISTYÖSTÄ 13 PÄIVÄNÄ JOULUKUUTA 1960 TEHTYYN KANSAINVÄLISEEN EUROCONTROL-YLEISSOPIMUKSEEN, SELLAISENA KUIN SE ON MUUTETTUNA JA YHDISTETTYNÄ 27 PÄIVÄNÄ KESÄKUUTA 1997 TEHDYLLÄ PÖYTÄKIRJALLA ALBANIAN TASAVALTA, SAKSAN LIITTOTASAVALTA, ITÄVALLAN TASAVALTA, BELGIAN KUNINGASKUNTA, BULGARIAN TASAVALTA, KYPROKSEN TASAVALTA, KROATIAN TASAVALTA, TANSKAN KUNINGASKUNTA, ESPANJAN KUNINGASKUNTA, SUOMEN TASAVALTA, RANSKAN TASAVALTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, HELLEENIEN TASAVALTA, UNKARIN TASAVALTA, IRLANTI, ITALIAN TASAVALTA, ENTINEN JUGOSLAVIAN TASAVALTA MAKEDONIA, LUXEMBURGIN SUURHERTTUAKUNTA, MALTAN TASAVALTA, MOLDOVAN TASAVALTA, MONACON RUHTINASKUNTA, NORJAN KUNINGASKUNTA, ALANKOMAIDEN KUNINGASKUNTA, PORTUGALIN TASAVALTA, ROMANIA, SLOVAKIAN TASAVALTA, SLOVENIAN TASAVALTA, RUOTSIN KUNINGASKUNTA, SVEITSIN VALALIITTO, TpEKIN TASAVALTA, TURKIN TASAVALTA JA EUROOPAN YHTEISÖ, jotka ottavat huomioon lennonvarmistusalan yhteistyöstä 13 päivänä joulukuuta 1960 tehdyn kansainvälisen EUROCONTROL-yleissopimuksen, sellaisena kuin se on muutettuna 6 päivänä heinäkuuta 1970 tehdyllä lisäpöytäkirjalla, jota puolestaan muutettiin 21 päivänä marraskuuta 1978 tehdyllä pöytäkirjalla, ja edelleen 12 päivänä helmikuuta 1981 tehdyllä pöytäkirjalla, sekä sellaisena kuin se on muutettuna ja yhdistettynä 27 päivänä kesäkuuta 1997 tehdyllä pöytäkirjalla, jäljempänä "yleissopimus", ja erityisesti sen 40 artiklan, ottavat huomioon tehtävät, jotka on annettu Euroopan yhteisölle tietyillä yleissopimuksen kattamilla aloilla 25 päivänä maaliskuuta 1957 tehdyssä Euroopan yhteisön perustamissopimuksessa, sellaisena kuin se on muutettuna Amsterdamin sopimuksella 2 päivänä lokakuuta 1997, EUROCONTROLiin kuuluvat Euroopan yhteisön jäsenvaltiot antoivat 27 päivänä kesäkuuta 1997 allekirjoittamista varten avatun yleissopimuksen yhdistämispöytäkirjan hyväksymisen yhteydessä julistuksen, jonka mukaan niiden allekirjoitus ei rajoita yhteisön yksinomaista toimivaltaa tietyillä yleissopimuksen kattamilla aloilla eikä estä yhteisön jäsenyyttä EUROCONTROLissa yksinomaisen toimivaltansa käyttöä varten, Euroopan yhteisön yleissopimukseen liittymisen tarkoituksena on auttaa Euroopan lennonvarmistusjärjestöä, jäljempänä "EUROCONTROL", saavuttamaan sille yleissopimuksessa asetetut tavoitteet ja erityisesti aseman yksinomaisena ja tehokkaana elimenä, joka vastaa ilmaliikenteen hallinnan politiikan määrittelystä Euroopassa, Euroopan yhteisön liittyminen EUROCONTROLiin edellyttää sen selventämistä, miten yleissopimuksen määräyksiä sovelletaan Euroopan yhteisöön ja sen jäsenvaltioihin, Euroopan yhteisön yleissopimukseen liittymisen ehtojen on annettava yhteisölle mahdollisuus käyttää EUROCONTROLissa sellaista toimivaltaa, jonka jäsenvaltiot ovat sille siirtäneet, Espanjan kuningaskunta ja Yhdistynyt kuningaskunta sopivat Lontoossa 2 päivänä joulukuuta 1987 näiden kahden maan ulkoministerien yhteisellä julkilausumalla Gibraltarin lentoaseman käyttöä koskevista tiiviimmän yhteistyön järjestelyistä, mutta näitä järjestelyitä ei ole vielä otettu käyttöön, OVAT SOPINEET SEURAAVAA : 1 artikla Euroopan yhteisö liittyy yleissopimukseen toimivaltansa rajoissa tässä pöytäkirjassa määrätyin ehdoin ja yleissopimuksen 40 artiklan mukaisesti. 2 artikla Euroopan yhteisön osalta ja sen toimivallan rajoissa yleissopimus koskee lentoreiteillä annettavaa lennonvarmistuspalvelua sekä siihen liittyviä lähestymis- ja lentopaikkapalveluja sen jäsenvaltioiden lentotiedotusalueilla (FIR), jotka on lueteltu yleissopimuksen liitteessä II ja jotka ovat Euroopan yhteisön perustamissopimuksen maantieteellisten soveltamisrajojen sisällä. Tämän pöytäkirjan soveltaminen Gibraltarin lentoasemaan ei vaikuta Espanjan kuningaskunnan ja Yhdistyneen kuningaskunnan oikeudelliseen asemaan sen alueen suvereniteettia koskevassa riita-asiassa, jolla lentoasema sijaitsee. Tätä pöytäkirjaa ei sovelleta Gibraltarin lentoasemaan, ennen kuin Espanjan kuningaskunnan ja Yhdistyneen kuningaskunnan ulkoministerien yhteisellä julkilausumalla 2 päivänä joulukuuta 1987 sovitut järjestelyt on otettu käyttöön. Espanjan ja Yhdistyneen kuningaskunnan hallitukset ilmoittavat tämän pöytäkirjan muille sopimuspuolille tällaisen käyttöönoton päivämäärän. 3 artikla Ellei tämän pöytäkirjan määräyksistä muuta johdu, yleissopimuksessa olevat määräykset on tulkittava niin, että ne käsittävät myös Euroopan yhteisön sen toimivallan rajoissa. Myös erilaiset ilmaisut, joilla viitataan yleissopimuksen sopimuspuoliin ja niiden edustajiin, on ymmärrettävä sen mukaisesti. 4 artikla Euroopan yhteisöllä ei ole osuutta EUROCONTROLin talousarviossa. 5 artikla Euroopan yhteisöllä on oikeus olla edustettuna ja mukana kaikkien sellaisten EURO-CONTROLin elinten toiminnassa, joissa jollain sen jäsenvaltioista on oikeus olla edustettuna sopimuspuolena ja joissa voidaan käsitellä sen toimivaltaan kuuluvia asioita, lukuun ottamatta elimiä, joilla on tarkastustehtävä. Edellä sanottu ei rajoita yhteisön 6 artiklan mukaista äänioikeutta. Kaikissa EUROCONTROLin elimissä, joihin Euroopan yhteisö saa osallistua, yhteisö esittää kantansa toimivaltansa rajoissa ja toimielinsääntöjensä mukaisesti. Euroopan yhteisö ei saa asettaa ehdokkaita sellaisiin EUROCONTROLin elimiin, joiden jäsenet valitaan vaaleilla, eikä asettaa ehdokkaita virkaan elimissä, joihin sillä on oikeus osallistua. 6 artikla 6.1. Kun päätetään asioista, joissa Euroopan yhteisöllä on yksinomainen toimivalta, ja sovelletaan yleissopimuksen 8 artiklan mukaisia sääntöjä, Euroopan yhteisö käyttää jäsenvaltioidensa yleissopimuksen mukaista äänioikeutta. Euroopan yhteisön siten antamat äänet ja painotetut äänet lasketaan yhteen määräenemmistön määrittämiseksi yleissopimuksen 8 artiklan mukaisesti. Kun yhteisö äänestää, sen jäsenvaltiot eivät äänestä. Kun päätetään siitä yleissopimuksen sopimuspuolten lukumäärästä, joka tarvitaan pyyntöön päätöksenteosta kolmen neljäsosan määräenemmistöllä siten kuin 8.2 artiklan ensimmäisen kohdan lopussa määrätään, yhteisön katsotaan edustavan niitä jäsenvaltioitaan, jotka ovat EUROCONTROLin jäseniä. 6.2. Päätösehdotusta, joka koskee tiettyä asiaa, josta Euroopan yhteisön on äänestettävä, lykätään, jos Euroopan yhteisöön kuulumaton yleissopimuksen sopimuspuoli sitä pyytää. Lykkäyksen tarkoituksena on käydä neuvotteluja ehdotuksesta yleissopimuksen sopimuspuolten välillä EUROCONTROL-viraston avustamana. Jos tällainen pyyntö esitetään, päätöksentekoa voidaan lykätä enintään kuuden kuukauden ajan. Kun päätetään asioista, joissa Euroopan yhteisöllä ei ole yksinomaista toimivaltaa, Euroopan yhteisön jäsenvaltiot äänestävät äänioikeuksiensa mukaisesti siten kuin yleissopimuksen 8 artiklassa määrätään, ja Euroopan yhteisö ei äänestä. 6.3. Euroopan yhteisö ilmoittaa tapauskohtaisesti muille yleissopimuksen sopimuspuolille tapauksista, joissa se käyttää edellä olevan 1 kappaleen mukaista äänioikeutta yleiskokouksen, neuvoston ja näiden valtuuttamien käsittelyelinten esityslistojen eri asiakohtien suhteen. Tämä velvoite on voimassa myös silloin, kun päätökset tehdään kirjeenvaihdolla. 7 artikla Yhteisölle siirretyn toimivallan laajuus ilmaistaan yleisluonteisesti kirjallisessa julistuksessa, jonka Euroopan yhteisö antaa tämän pöytäkirjan allekirjoittamisen yhteydessä. Tätä julistusta voidaan tarvittaessa muuttaa Euroopan yhteisön ilmoituksella EURO-CONTROLille. Se ei korvaa tai millään tavoin rajoita aiheita, joista voidaan tehdä yhteisön toimivaltaa koskevia ilmoituksia ennen EUROCONTROLin päätöksentekoa virallisella äänestyksellä tai muulla tavoin. 8 artikla Yleissopimuksen 34 artiklaa sovelletaan kaikkiin riitoihin, jotka syntyvät kahden tai useamman tämän pöytäkirjan sopimuspuolen välillä taikka yhden tai useamman tämän pöytäkirjan sopimuspuolen ja EUROCONTROLin välillä tämän pöytäkirjan tulkinnasta, soveltamisesta tai täytäntöönpanosta, mukaan lukien sen pätevyys, voimassaolo ja voimassaolon päättyminen. 9 artikla 9.1. Tämä pöytäkirja avataan allekirjoittamista varten kaikille valtioille, jotka ovat allekirjoittaneet pöytäkirjan lennonvarmistusalan yhteistyöstä 13 päivänä joulukuuta 1960 tehdyn kansainvälisen EUROCONTROL-yleissopimuksen ja siihen tehtyjen muutosten yhdistämisestä, joka avattiin allekirjoittamista varten 27 päivänä kesäkuuta 1997, jäljempänä "yhdistämispöytäkirja", sekä Euroopan yhteisölle. Ennen voimaantulopäiväänsä se on avoinna allekirjoittamista varten myös kaikille valtioille, joilla on oikeus allekirjoittaa yhdistämispöytäkirja kyseisen pöytäkirjan II artiklan mukaisesti. 9.2. Tämä pöytäkirja on ratifioitava tai hyväksyttävä. Ratifioimis- tai hyväksymiskirjat talletetaan Belgian kuningaskunnan hallituksen huostaan. 9.3. Tämä pöytäkirja tulee voimaan, kun sen ovat ratifioineet tai hyväksyneet yhtäältä kaikki allekirjoittajavaltiot, jotka ovat myös yhdistämispöytäkirjan allekirjoittajia ja joiden ratifiointi tai hyväksyntä vaaditaan yhdistämispöytäkirjan voimaantuloa varten, ja toisaalta Euroopan yhteisö, viimeisen ratifioimis- tai hyväksymiskirjan tallettamista seuraavan toisen kuukauden ensimmäisenä päivänä, mikäli yhdistämispöytäkirja on tullut voimaan kyseisenä päivänä. Jos tämä ehto ei täyty, se tulee voimaan samana päivänä kuin yhdistämispöytäkirja. 9.4. Sellaisten allekirjoittajien osalta, jotka ovat tallettaneet ratifioimis- tai hyväksymiskirjansa tämän pöytäkirjan voimaantulon jälkeen, pöytäkirja tulee voimaan kyseisen ratifioimis- tai hyväksymiskirjan tallettamista seuraavan toisen kuukauden ensimmäisenä päivänä. 9.5. Belgian kuningaskunnan hallitus ilmoittaa tämän pöytäkirjan muiden allekirjoittajavaltioiden hallituksille ja Euroopan yhteisölle jokaisesta allekirjoittamisesta, ratifioimis- tai hyväksymiskirjan talletuksesta ja päivästä, jona tämä pöytäkirja tulee voimaan edellä olevien 3 ja 4 kappaleen mukaisesti. 10 artikla Yleissopimukseen liittyminen sen voimaantulon jälkeen merkitsee myös sitoutumista tähän pöytäkirjaan. Yleissopimuksen 39 ja 40 artiklan määräykset koskevat myös tätä pöytäkirjaa. 11 artikla 11.1. Tämä pöytäkirja on voimassa toistaiseksi. 11.2. Jos kaikki EUROCONTROLiin kuuluvat Euroopan yhteisön jäsenvaltiot irtisanoutuvat EUROCONTROLista, Euroopan yhteisön katsotaan antaneen irtisanomisilmoituksen yleissopimuksesta ja tästä pöytäkirjasta samalla, kun viimeinen EUROCONTROLista irtisanoutuva Euroopan yhteisön jäsenvaltio ilmoittaa irtisanoutumisesta yleissopimuksen 38.2 artiklan mukaisesti. 12 artikla Belgian kuningaskunnan hallitus huolehtii tämän pöytäkirjan rekisteröimisestä Yhdistyneiden kansakuntien pääsihteerin huostaan Yhdistyneiden kansakuntien peruskirjan 102 artiklan mukaisesti ja Kansainvälisen siviili-ilmailujärjestön neuvoston huostaan Chicagossa 7 päivänä joulukuuta 1944 allekirjoitetun Kansainvälisen siviili-ilmailun yleissopimuksen 83 artiklan mukaisesti. TÄMÄN VAKUUDEKSI alla mainitut täysivaltaiset edustajat ovat, oikeiksi ja asianmukaisiksi todetut valtakirjansa esitettyään, allekirjoittaneet tämän pöytäkirjan. TEHTY Brysselissä (päivä) (kuukausi) (vuosi) allekirjoittajavaltioiden jokaisella virallisella kielellä yhtenä alkuperäiskappaleena, joka talletetaan Belgian kuningaskunnan hallituksen arkistoon, ja tämä hallitus toimittaa siitä oikeaksi todistetut jäljennökset muiden allekirjoittajavaltioiden hallituksille ja Euroopan yhteisölle. Jos eroavuuksia ilmenee, ranskankielinen teksti on ratkaiseva. LIITE II EUROOPAN YHTEISÖN LIITTYMISTÄ LENNONVARMISTUSALAN YHTEISTYÖSTÄ 13 PÄIVÄNÄ JOULUKUUTA 1960 TEHTYYN KANSAINVÄLISEEN EUROCONTROL-YLEISSOPIMUKSEEN, SELLAISENA KUIN SE ON MUUTETTUNA JA YHDISTETTYNÄ 27 PÄIVÄNÄ KESÄKUUTA 1997 TEHDYLLÄ PÖYTÄKIRJALLA, KÄSITELLEEN DIPLOMAATTIKONFERENSSIN PÄÄTÖSASIAKIRJA (Bryssel, _________________ 2002) SEURAAVIEN TÄYSIVALTAISET EDUSTAJAT: ALBANIAN TASAVALTA, SAKSAN LIITTOTASAVALTA, ITÄVALLAN TASAVALTA, BELGIAN KUNINGASKUNTA, BULGARIAN TASAVALTA, KYPROKSEN TASAVALTA, KROATIAN TASAVALTA, TANSKAN KUNINGASKUNTA, ESPANJAN KUNINGASKUNTA, SUOMEN TASAVALTA, RANSKAN TASAVALTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, HELLEENIEN TASAVALTA, UNKARIN TASAVALTA, IRLANTI, ITALIAN TASAVALTA, ENTINEN JUGOSLAVIAN TASAVALTA MAKEDONIA, LUXEMBURGIN SUURHERTTUAKUNTA, MALTAN TASAVALTA, MOLDOVAN TASAVALTA, MONACON RUHTINASKUNTA, NORJAN KUNINGASKUNTA, ALANKOMAIDEN KUNINGASKUNTA, PORTUGALIN TASAVALTA, ROMANIA, SLOVAKIAN TASAVALTA, SLOVENIAN TASAVALTA, RUOTSIN KUNINGASKUNTA, SVEITSIN VALALIITTO, TpEKIN TASAVALTA, TURKIN TASAVALTA, JA EUROOPAN YHTEISÖ, jotka kokoontuivat Brysselissä ______________ 2002, 1. ovat yksimielisesti hyväksyneet tämän päätösasiakirjan liitteenä olevan pöytäkirjan tekstin, jäljempänä "liittymispöytäkirja", joka koskee Euroopan yhteisön liittymistä lennonvarmistusalan yhteistyöstä 13 päivänä joulukuuta 1960 tehtyyn kansainväliseen EUROCONTROL-yleissopimukseen, sellaisena kuin se on muutettuna ja yhdistettynä pöytäkirjalla, joka avattiin allekirjoittamista varten 27 päivänä kesäkuuta 1997, jäljempänä "muutettu yleissopimus". Mainittu liittymispöytäkirja on avattu allekirjoittamista varten Brysselissä ______________________ 2002. 2. ovat hyväksyneet seuraavat päätöslauselmat, jotka koskevat liittymispöytäkirjan mahdollisimman pikaista ratifiointia tai hyväksymistä ja liittymispöytäkirjan varhaista täytäntöönpanoa: Konferenssi, joka kokoontui Brysselissä ____________________ 2002, on yksimielisesti hyväksynyt pöytäkirjan, jäljempänä "liittymispöytäkirja", joka koskee Euroopan yhteisön liittymistä lennonvarmistusalan yhteistyöstä 13 päivänä joulukuuta 1960 tehtyyn kansainväliseen EUROCONTROL-yleissopimukseen, sellaisena kuin se on muutettuna ja yhdistettynä pöytäkirjalla, joka avattiin allekirjoittamista varten 27 päivänä kesäkuuta 1997, jäljempänä "muutettu yleissopimus", I. Päätöslauselma, joka kehottaa sopimuspuolia ratifioimaan tai hyväksymään liittymispöytäkirjan ensi tilassa katsoo, että Euroopan yhteisön liittyminen edistää merkittävästi EUROCONTROLin tavoitteita ja tehtäviä liittymispöytäkirjaan sisältyvien ehtojen mukaisesti, palauttaa mieleen päätöslauselman, jonka EUROCONTROL-yleissopimuksen yhdistämispöytäkirjaa käsitellyt diplomaattikonferenssi antoi 27 päivänä kesäkuuta 1997 ja joka kehottaa EUROCONTROL-yleissopimuksen sopimuspuolia ratifioimaan edellä mainitun 27 päivänä kesäkuuta 1997 tehdyn pöytäkirjan ensi tilassa, on yksimielinen siitä, että muutettu yleissopimus ja liittymispöytäkirja on tärkeää saattaa voimaan mahdollisimman pian, kehottaa liittymispöytäkirjan allekirjoittajia ratifioimaan tai hyväksymään kyseisen pöytäkirjan mahdollisimman pian, pyytää EUROCONTROLin pääjohtajaa ryhtymään kaikkiin käytännön toimenpiteisiin yhteistyössä allekirjoittajavaltioiden ja Euroopan yhteisön kanssa, jotta liittymispöytäkirjan ratifioimis- tai hyväksymismenettelyyn olisi pyynnöstä saatavissa tukea. II. Päätöslauselma liittymispöytäkirjan varhaisesta täytäntöönpanosta on ottanut huomioon yhdistämispöytäkirjan varhaista täytäntöönpanoa koskevan päätöslauselman, jonka kyseisen pöytäkirjan hyväksymistä käsitellyt diplomaattikonferenssi antoi 27 päivänä kesäkuuta 1997, katsoo, että liittymispöytäkirja on tärkeää panna täytäntöön joustavasti ja tehokkaasti, kehottaa kaikkia valtioita ja Euroopan yhteisöä laatimaan mahdollisimman täydelliset järjestelyt liittymispöytäkirjan tiettyjen määräysten varhaista täytäntöönpanoa varten. 3. ovat hyväksyneet seuraavat yhteiset julistukset, jotka koskevat yhteisön toimivallan puuttumista kansallisen turvallisuuden ja maanpuolustuksen alalla sekä tutkimuksen, teknisen kehityksen ja arvioinnin (TTKA) toimien koordinointia: I. Yhteinen julistus yhteisön toimivallan puuttumisesta kansallisen turvallisuuden ja maanpuolustuksen alalla Euroopan yhteisön liittymistä lennonvarmistusalan yhteistyöstä 13 päivänä joulukuuta 1960 tehtyyn kansainväliseen EUROCONTROL-yleissopimukseen, sellaisena kuin se on muutettuna ja yhdistettynä pöytäkirjalla, joka avattiin allekirjoittamista varten 27 päivänä kesäkuuta 1997, jäljempänä "muutettu yleissopimus", koskevan pöytäkirjan allekirjoittajat, jotka toteavat, että Euroopan yhteisöllä ei nykyisellään ole mitään toimivaltaa puolustus- eikä turvallisuuspolitiikassa, kiinnittävät huomiota EUROCONTROLin asemaan sellaisena kuin se esitetään muutetun yleissopimuksen sotilaallisiin asioihin liittyvissä määräyksissä, ovat yhtä mieltä siitä, että: jos Euroopan yhteisön toimivalta ulotettaisiin näihin asioihin, olisi tarpeellista tarkistaa, muuttaisiko se merkittävästi allekirjoittajille muutetun yleissopimuksen mukaan kuuluvien velvoitteiden laajuutta ja voitaisiinko pöytäkirjaa nykyisessä muodossaan siten soveltaa näihin asioihin. II. Yhteinen julistus TTKA:n koordinoinnista Euroopan yhteisön liittymistä lennonvarmistusalan yhteistyöstä 13 päivänä joulukuuta 1960 tehtyyn kansainväliseen EUROCONTROL-yleissopimukseen, sellaisena kuin se on muutettuna ja yhdistettynä pöytäkirjalla, joka avattiin allekirjoittamista varten 27 päivänä kesäkuuta 1997, jäljempänä "muutettu yleissopimus", koskevan pöytäkirjan allekirjoittajat, jotka tarkasteltuaan muutetun yleissopimuksen määräyksiä, jotka liittyvät tutkimuksen, teknisen kehityksen ja arvioinnin (TTKA) toimien koordinointiin kyseisen yleissopimuksen kattamilla aloilla, toteavat, että muutetun yleissopimuksen 2.1(h) artiklaa on sovellettava TTKA-toimien koordinointiin EUROCONTROLin ja sen sopimuspuolten välillä, toteavat, että EUROCONTROL-viraston perussääntönsä 1.5(i) artiklan mukaan järjestämä koordinointi koskee sen omia TTKA-toimia ja lennonvarmistusorganisaatioiden toimia, ovat yhtä mieltä siitä, että: - "TTKA-toimien koordinointi" on mielipiteiden, tiedon ja kokemusten vaihtoa TTKA-ohjelmista ja -toimista ilmaliikenteen hallinnan alalla; sen päätavoitteina on edistää täydentävyyttä ja välttää päällekkäistä työtä; - TTKA-toimien koordinoinnissa kaikki osapuolet kunnioittavat niiden laitosten tai elinten yleisiä tavoitteita, toimivaltaa sekä hallinto-, johto- ja budjettivastuita ja menettelytapoja, joiden tehtäväksi TTKA-ohjelmien toteuttaminen on annettu, sekä omia sääntöjään, jotka koskevat osallistumista, tiedonlevitystä ja immateriaalioi keuksia; - sopimuspuolilla on vapaus päättää omista TTKA-strategioistaan, ohjelmistaan ja projekteistaan omien sisäisten menettelytapojensa mukaisesti. 4. ovat ottaneet huomioon seuraavan yhteisen julistuksen, jonka yhdistämispöytäkirjan ja tämän päätösasiakirjan allekirjoittajavaltiot ovat antaneet: III. Yhteinen julistus yhdistämispöytäkirjan ja liittymispöytäkirjan voimaantulosta sekä liittymispöytäkirjan lisäallekirjoituksista Lennonvarmistusalan yhteistyöstä 13 päivänä joulukuuta 1960 tehdyn kansainvälisen EUROCONTROL-yleissopimuksen ja siihen tehtyjen muutosten yhdistämistä koskevan pöytäkirjan, joka avattiin allekirjoittamista varten 27 päivänä kesäkuuta 1997, jäljempänä "yhdistämispöytäkirja", ja Euroopan yhteisön liittymistä EUROCONTROL-yleissopimukseen käsitelleen diplomaattikonferenssin päätösasiakirjan, joka avattiin allekirjoittamista varten 2002, jäljempänä "liittymispöytäkirja", allekirjoittajavaltiot, jotka haluavat selventää yhdistämispöytäkirjan ja liittymispöytäkirjan voimaantulon ehdot, vahvistavat yhdistämispöytäkirjan II artiklan 3 kappaleen tulkinnan siten, että edellä mainittu pöytäkirja tulee voimaan, kun kaikki valtiot, jotka ovat EUROCONTROL-yleissopimuksen osapuolia ________________ 2002, ovat tallettaneet yhdistämispöytäkirjan ratifioimis- tai hyväksymiskirjansa, ovat yhtä mieltä siitä, että EUROCONTROLin tulee ryhtyä asianmukaisiin toimenpiteisiin sen varmistamiseksi, että EUROCONTROL-yleissopimukseen liittymistä ja yhdistämispöytäkirjan allekirjoitusvaltuutusta koskevia pyyntöjä käsiteltäessä saadaan riittävä sitoumus liittymispöytäkirjan allekirjoittamista sekä ratifiointia tai hyväksymistä varten. TÄMÄN VAKUUDEKSI täysivaltaiset edustajat ovat allekirjoittaneet tämän päätösasiakirjan. Tehty Brysselissä (päivä) ______ (kuukausi) __________ 2002 yhtenä alkuperäiskappaleena, joka talletetaan Belgian kuningaskunnan hallituksen arkistoon, ja tämä hallitus toimittaa siitä oikeaksi todistetut jäljennökset muiden allekirjoittajavaltioiden hallituksille ja Euroopan yhteisölle. Albanian tasavallan puolesta, Saksan liittotasavallan puolesta, Itävallan tasavallan puolesta, Belgian kuningaskunnan puolesta, Bulgarian tasavallan puolesta, Kyproksen tasavallan puolesta, Kroatian tasavallan puolesta, Tanskan kuningaskunnan puolesta, Espanjan kuningaskunnan puolesta, Suomen tasavallan puolesta, Ranskan tasavallan puolesta, Ison-Britannian ja Pohjois-Irlannin yhdistyneen kuningaskunnan puolesta, Helleenien tasavallan puolesta, Unkarin tasavallan puolesta, Irlannin puolesta, Italian tasavallan puolesta, Entisen Jugoslavian tasavallan Makedonian puolesta, Luxemburgin suurherttuakunnan puolesta, Maltan tasavallan puolesta, Moldovan tasavallan puolesta, Monacon ruhtinaskunnan puolesta, Norjan kuningaskunnan puolesta, Alankomaiden kuningaskunnan puolesta, Portugalin tasavallan puolesta, Romanian puolesta, Slovakian tasavallan puolesta, Slovenian tasavallan puolesta, Ruotsin kuningaskunnan puolesta, Sveitsin valaliiton puolesta, Tsekin tasavallan puolesta, Turkin tasavallan puolesta, ja Euroopan yhteisön puolesta,